
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 392 


29 Απριλίου 1 998 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Κατάρτιση και ψήφιση του Οργανισμού Εσωτερικής 
Υπηρεσίας του Βρεφονηπιακού Δημοτικού Παιδι¬ 
κού Σταθμού Δήμου Αργους . 1 

Κατάρτιση και ψήφιση του Οργανισμού Εσωτερικής 
Υπηρεσίας του 2ου Δημοτικού Παιδικού Στάθμου 
Δήμου Άργους . 2 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 1204 (1) 

Κατάρτιση και ψήφιση του Οργανισμού Εσωτερικής 
Υπηρεσίας του Βρεφονηπιακού Δημοτικού Παιδικού 
Σταθμού Δήμου Άργους. 

Ο ΓΕΝ. ΓΡΑΜ. ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις: 

α) Των άρθρ. 1 και 9 του Ν. 2503/97 «Διοίκηση, Ορ¬ 
γάνωση, στελέχωση της Περιφέρειας, ρύθμιση θεμά¬ 
των για την Τοπική Αυτοδιοίκηση και άλλες διατά¬ 
ξεις». 

β) Του άρθρ. 12 του Ν. 1188/81 «περί κυρώσεως του 
Κώδικος περί καταστάσεως Προσωπικού Οργανισμών 
Τοπικής Αυτοδιοίκησης», όπως αυτό αντί καταστάθηκε 
από τις όμοιες της παρ. 5 του άρθρου 8 του Νόμου 
2307/95 «Προσαρμογή νομοθεσίας αρμοδιότητας 
Υπουργείου Εσωτερικών στις διατάξεις για τη Νομαρ¬ 
χιακή Αυτοδιοίκηση και άλλες διατάξεις». 

γ) Του Ν. 2190/94 «Σύσταση ανεξάρτητης αρχής για 
την επιλογή προσωπικού και ρύθμιση θεμάτων διοίκη¬ 
σης», όπως τροποποιήθηκε και συμπληρώθηκε με τις 
διατάξεις του Ν. 2527/97 «Τροποποίηση και συμπλή¬ 
ρωση διατάξεων Ν. 2190/94 και άλλες διατάξεις» 
δ) Του άρθρ. 27 τουΝ. 2081/91 με το οποίο προστέ¬ 
θηκε νέο άρθρο 29Α στο Ν. 1588/85 για τον έλεγχο 
των δαπανών που προκαλούν οι κανονιστικές διοικητι¬ 
κές πράξεις. 


ε) Των Π.Δ/των 37α/87 και 22/90 «Μερική επέ¬ 
κταση διατάξεων - που ισχύουν για τους δημοσίους 
υπαλλήλους και τους υπαλλήλους των άλλων νομικών 
προσώπων δημ. δικαίου και στους υπαλλήλους των 
ΟΤΑ και προσαρμογή διατάξεων στις ρυθμίσεις του Ν. 
1586/86». 

στ) Των άρθρων 26, 198 και 203 του Δ.Κ.Κ. (Π.Δ. 
410/95). 

ζ) Τον αριθμ. 276/85 Π. Δ/τος «Δυναμικότητα και 
σύνθεση προσωπικού Κρατικών Παιδικών Σταθμών, 
Ίδρυση Βρεφικών Τμημάτων» (ΦΕΚ 102/Α/20.5.85). 

η) Τις αριθμ. Γ2β/5466/5.12.88 και 2813/3.6.87 
αποφάσεις των Υπουργών Προεδρίας της Κυβέρνησης 
και Υγείας, Πρόνοιας και Κοινωνικών Ασφαλίσεων σχε¬ 
τικά με την αντιστοιχία οργανικών μονάδων διαφορετι¬ 
κής ονομασίας ιδρυμάτων κοινωνικής πρόνοιας επο¬ 
πτευόμενων από το Υπουργείο Υγείας και Πρόνοιας 
προς Διευθύνσεις, Τμήματα και αυτοτελή γραφεία και 
τον καθορισμό των κλάδων των οποίων οι υπάλληλοι 
κρίνονται για την κάλυψη θέσεων προϊσταμένων των 
μονάδων αυτών. 

θ) Την αριθμ. Π2Β/1678/96 απόφαση του Υπουργού 
Υγείας και Πρόνοιας περί μεταβιβάσεως του Κρατικού 
Βρεφ/κού Σταθμού Άργους στο Δήμο Άργους (ΦΕΚ 
552/Β/1996). 

ι) Την αριθμ. 31/96 απόφαση του Δημ. Συμβουλίου 
Δήμου Άργους περί συστάσεως του ως άνω Σταθμού 
ως νομικό πρόσωπο του Δήμου (ΦΕΚ 970/Β71996). 

2. Την αριθμ. 10407/31.12.97 απόφαση του Γενι¬ 
κού Γραμματέα Περιφέρειας Πελοποννήσου περί ανα- 
θέσεως αρμοδιοτήτων και ασκήσεως αυτών κατ’ 
εντολή του στο Διευθυντή Τοπικής Αυτοδιοίκησης και 
Διοίκησης Ν. Αργολίδας και στους Προϊσταμένους των 
Τμημάτων της Υπηρεσίας αυτής. 

3. Την αριθμ. 42/97 απόφαση του Διοικητικού Συμ¬ 
βουλίου του Δημοτικού Βρεφ/κού Παιδικού Σταθμού 
Δήμου Άργους περί καταρτήσεως και ψηφίσεως του 
Οργανισμού Εσωτερικής Υπηρεσίας του Σταθμού. 

4. Την αριθμ. 401/97 πράξη του Δημοτικού Συμβου¬ 
λίου του Δήμου Άργους με την οποία γνωμοδοτεί θε¬ 
τικά στην κατάρτιση του προαναφερομένου Ο.Ε.Υ. 

5. Την από 23.1.98 γνώμη του Υπηρεσιακού Συμ- 

βουλίου Υπαλλήλων ΟΤΑ Ν. Αργολίδας, όπως αυτή 
διατυπώνεται στο αριθμ. 1/98 πρακτικό του. 

Επικυρώνουμε την αριθμ. 42/97 απόφαση του Διοι- 
κηικού Συμβουλίου του Δημοτικού Βρεφονηπιακού 
Σταθμού Δήμου Αργους περί καταρτίσεως και ψηφί- 
σεως του Οργανισμού Εσωτερικής Υπηρεσίας 
(Ο.Ε.Υ.), ο οποίος έχει ως εξής: 


ΟΡΓΑΝΙΣΜΟΣ 

ΕΣΩΤΕΡΙΚΗΣ ΥΠΗΡΕΣΙΑΣ ΔΗΜΟΤΙΚΟΥ ΒΡΕΦΟΝΗ¬ 
ΠΙΑΚΟΥ ΣΤΑΘΜΟΥ ΔΗΜΟΥ ΑΡΓΟΥΣ 

ΚΕΦΑΛΑΙΟ ΠΡΩΤΟ 
ΔΙΑΡΘΡΩΣΗ ΥΠΗΡΕΣΙΩΝ 

Άρθρο 1 

Συγκρότηση Υπηρεσιών 

Τις Υπηρεσίες του Βρεφονηπιακού Σταθμού Δήμου 
Άργους συγκροτεί το τμήμα Βρεφονηπιακού Σταθ¬ 
μού. 

Άρθρο 2 

Το ανωτέρω τμήμα απαρτίζουν τα παρακάτω γρα¬ 
φεία: 

1) Γραφείο Παιδικού Σταθμού (αυτοτελές). 

2) Γραφείο Βρεφικού Σταθμού (αυτοτελές). 

3) Γ ραφείο Διοικητικού Λογιστικού (μη αυτοτε¬ 
λές). 

ΚΕΦΑΛΑΙΟ ΔΕΥΤΕΡΟ 

Άρθρο 3 

Κατηγορία και Κλάδοι Προσωπικού 

Το μόνιμο Προσωπικό του Σταθμού υπάγεται στις 
διατάξεις του πρώτου μέρους του Ν. 1188/81 «ΠΕΡΙ 
ΚΥΡΩΣΕΩΣ ΤΟΥ ΚΩΔΙΚΑ ΚΑΤΑΣΤΑΣΕΩΝ ΠΡΟΣΩΠΙ¬ 
ΚΟΥ ΟΡΓΑΝΙΣΜΟΥ ΤΟΠΙΚΗΣ ΑΥΤΟΔΙΟΙΚΗΣΗΣ··. 

1) θέσεις Τεχνολογικής Εκπαίδευσης (ΤΕ) 

2) θέσεις Δευτεροβάθμιας Εκπαίδευσης (ΔΕ) 

3) θέσεις Υποχρεωτικής Εκπαίδευσης (ΥΕ) 

Άρθρο 4 

Εισαγωγικός και καταληκτικός βαθμός 

1) Εισαγωγικός βαθμός των υπαλλήλων του κλάδου 
ΤΕ (Τεχνολογικής Εκπαίδευσης) είναι ο βαθμός Δ' και 
καταληκτικός ο βαθμός Α'. 

2) Εισαγωγικός βαθμός των υπαλλήλων του κλάδου 
ΔΕ (Δευτεροβάθμιας Εκπαίδευσης) είναι ο βαθμός Δ’ 
και καταληκτικός ο βαθμός Α'. 

3) Εισαγωγικός βαθμός των υπαλλήλων του κλάδου 
ΥΕ (Υποχρεωτικής Εκπαίδευσης) είναι ο βαθμός Ε' και 
καταληκτικός ο βαθμός Β'. 

Άρθρο 5 

Αριθμός θέσεων κατά κλάδους 

Η οργανική σύνθεση και διαβάθμιση των θέσεων του 
προσωπικού του Σταθμού κατα κατηγορία και κλάδο 
σύμφωνα με τα Π.Δ. 37α/97 και 22/90 ορίζεται ως κα¬ 
τωτέρω: 


Α) ΚΑΤΗΓΟΡΙΑ ΤΕ (Τεχνολογική Εκπαίδευση) 
α) 2 θέσεις του κλάδου ΤΕ16 Νηπιαγωγών (Δ-Α) 
β) 4 θέσεις του κλάδου ΤΕ9 Νηπιοβρεφοκομϊας 
(Δ-Α) 

Β) ΚΑΤΗΓΟΡΙΑ ΔΕ (Δευτεροβάθμια Εκπαίδευση) 
α) 3 θέσεις κλάδου ΔΕ8 (Βοηθών Βρεφονηπιοκό¬ 
μων) με βαθμό (Δ-Α) 

β) 1 θέση κλάδου ΔΕΙ (Διοικ/κού - Λογ/κού) με 
βαθμό (Δ-Α) 

γ) 1 θέση κλάδου ΔΕ32 Μαγείρων με βαθμό (Δ-Α) 
Γ) ΚΑΤΗΓΟΡΙΑ ΥΕ (Υποχρεωτική Εκπαίδευση) 
α) 2 θέσεις κλάδου ΥΕ16 (βοηθ. προσωπ.) καθαριό- 
τητος (Ε-Β) 

β) 1 θέση κλάδου ΥΕ14 βοηθών μαγείρων με βαθμό 
(Ε-Β) 

ΠΡΟΣΩΡΙΝΕΣ ΠΡΟΣΩΠΟΠΑΓΕΙΣ (άρθρο 9 παρ. 7 
Ν. 2503/97) 

Δύο (2) θέσεις ΤΕ16 Νηπιαγωγών με βαθμό Δ-Α οι 
οποίες καταργούνται όταν κενωθούν με οπσιονδήποτε 
τρόπο. 

ΠΡΟΣΩΡΙΝΕΣ ΠΡΟΣΩΠΑΓΕΙΣ ΙΔΙΩΤΙΚΟΥ ΔΙΚΑΙΟΥ 

ΑΟΡΙΣΤΟΥ ΧΡΟΝΟΥ 

(Άρθρο 9 παρ. 7 του Ν. 2503/97) 

1 θέση κλάδου ΔΕΙ Διοικητικού - Λογιστικού 
1 θέση κλάδου ΥΕ16 Καθαριότητος (Βοηθητικού 
προσωπικού) 

1 θέση κλάδου ΥΕ14 Βοηθητικού προσωπικού (βοη¬ 
θών μαγείρων) οι οποίες καταργούνται όταν κενωθούν 
με οποιονδήποτε τρόπο. 

Για όσο διάστημα καλύπτονται οι ως άνω προσωρινές 
προσωποπαγείς θέσεις δεν καλύπτονται οι αντίστοιχες 
οργανικές. 

Άρθρο 6 

Προϊστάμενοι Υπηρεσιών του Σταθμού 

Ο Προϊστάμενος του τμήματος των υπηρεσιών του 
Σταθμού και των αυτοτελών γραφείων, προέρχεται από 
τον κλάδο ΤΕ Βρεφονηπιοκομίας ή ΤΕ Νηπιαγωγών 
(προσωρινός). 

Άρθρο 7 

Καθήκοντα - Αρμοδιότητες Προϊσταμένων 

Α' ΚΑΘΗΚΟΝΤΑ - ΑΡΜΟΔΙΟΤΗΤΕΣ 
ΠΡΟΪΣΤΑΜΕΝΟΥ ΤΜΗΜΑΤΟΣ 

1) Ασκεί τον έλεγχο, εποπτεία, συντονισμό όλων των 
υπηρεσιών του Βρεφονηπιακού Σταθμού Δήμου Άρ¬ 
γους. 

2) 1 Εχει την εποπτεία όλων των υπαλλήλων του Σταθ¬ 
μού ασκώντας όλες τις αρμοδιότητες που ορίζονται 
από τις κείμενες διατάξεις, παρακολουθεί και συντονί¬ 
ζει το έργο τους ανάλογα με τις ανάγκες που παρουσιά¬ 
ζονται κάθε φορά. 

3) Φροντίζει για τη χορήγηση των κανονικών αδειών 
του προσωπικού κατόπιν συνεννοήσεως με τον Πρόε¬ 
δρο του Σταθμού και εισηγείται τη λήψη κάθε ανα¬ 
γκαίου μέτρου για την καλή λειτουργία του Σταθμού. 

4) Παρίσταται στις Συνεδριάσεις του Διοικητικού 
Συμβουλίου ως εισηγητής χωρίς ψήφο. Εισηγείται τα 
θέματα της ημερήσιας διάταξης που καταρτίζεται από 
τον Πρόεδρο του Σταθμού και εκφέρει γνώμη γι’ αυτά. 

5) Φροντίζει για την πιστή εφαρμογή της κείμενης 

νομοθεσίας του κανονισμού λειτουργίας του Σταθμού, 
των εγκυκλίων και οδηγιών του Δήμου και την πιστή 
εκτέλεση των αποφάσεων του Δ.Σ. 

6) Συγκαλεί τουλάχιστον μια φορά το μήνα το προσω¬ 
πικό του Σταθμού για συζήτηση και ενημέρωση σε γενι¬ 
κότερα θέματα που απασχολούν το Σταθμό και για 
προγραμματισμό νέων δραστηριοτήτων. 

7) Συντάσσει την εμπιστευτική αλληλογραφία του 
Σταθμού καθώς επίσης και την υπόλοιπη αλληλογρα¬ 
φία αυτού, εφ’ όσον για την τελευταία αυτή περίπτωση 
δεν υπηρετεί υπάλληλος του κλάδου Διοικητικού - Λο¬ 
γιστικού ή υπηρετεί αλλά απουσιάζει ή κωλύεται, υπο¬ 
γράφει δε τα έγγραφα εκείνα για τα οποία έχει εξου¬ 
σιοδοτηθεί από το Διοικητικό Συμβούλιο. 

8) Τηρεί τη σφραγίδα του Σταθμού και το αρχείο της 
εμπιστευτικής αλληλογραφίας αυτού. 

9) Φροντίζει για την υγιεινή κατάσταση των νηπίων 
σύμφωνα με τις οδηγίες του γιατού. 

10) Συνεργάζεται με τον υπάλληλο των κλάδων Διοι¬ 
κητικού - Λογιστικού και το Δ.Σ. για την κατάρτιση του 
ετήσιου προϋπολογισμού εσόδων και εξόδων του 
Σταθμού, τον Απολογισμό και Ισολογισμό αυτού. 

11) Επιμελείται για τον εφοδιασμό του σταθμού που 
πραγματοποιείται από τον υπάλληλο του κλάδου Διοι¬ 
κητικού - Λογιστικού όσον αφορά τα αναγκαία τρό¬ 
φιμα, λοιπά είδη και υλικά καθώς και την καλή φύλαξη, 
συντήρηση και διάθεση αυτών. 

12) Ενημερώνει τον Προϊστάμενο του Γραφείου Παι¬ 
δικού Σταθμού για τα εισερχόμενα κάθε φορά έγγραφα 
στο Σταθμό ώστε να μπορεί να τον αναπληρώνει σε πε¬ 
ρίπτωση απουσίας του ή κωλύματος του. 

13) Συγκαλεί ύστερα από απόφαση του Δ.Σ. συγκέ¬ 
ντρωση γονέων και κηδεμόνων τουλάχιστον δύο φορές 
το χρόνο στην οποία παρευρίσκεται ο ίδιος, ένα από τα 
μέλη του Δ.Σ., οι υπάλληλοι του Σταθμού και το λοιπό 
προσωπικό αυτού. 

14) Τηρεί από τα βιβλία Διοίκησης του Σταθμού τα 
εξής: 

α) Βιβλίο Παρουσίας Προσωπικού. 

β) Βιβλίο Εμπιστευτικού Πρωτοκόλλου. 

γ) Βιβλίο παρατηρήσεων μελών του Διοικητικού Συμ¬ 
βουλίου. 

15) Συνυπογράφει με τον υπάλληλο των κλάδων 
Διοικητικού - Λογιστικού τα δελτία εισαγωγής. 

16) Υπογράφει τις μισθοδοτικές καταστάσειςτων 
αποδοχών του προσωπικού οι οποίες συντάσσονται 
από τον Διαχειριστή (υπάλληλο Διοικητικού - Λογιστι¬ 
κού). 

17) Παρακολουθεί και ελέγχει σε τακτά χρονικά δια¬ 
στήματα τα Βιβλία διαχείρισης - διοίκησης και λοιπά 
παραστατικά στοιχεία που τηρεί ο υπάλληλος του κλά¬ 
δου Διοικητικού - Λογιστικού. 

18) Ασκεί καθήκοντα του κλάδου Διοικητικού - Λογι¬ 
στικού όταν δεν υπηρετεί, απουσιάζει ή κωλύεται ο 
υπάλληλος και εκτελεί κάθε άλλη Διοικητική Παιδα¬ 
γωγική εργασία όταν παραστεί έκτακτη ανάγκη. 

19) Ελέγχει ανά πάσα στιγμή τους χώρους του Σταθ¬ 
μού και είναι παρούσα κατά την διανομή φαγητού των 
νηπίων. 

20) Απασχολείται με τα παιδιά το ήμισυ του κανονι¬ 


κού ωραρίου εργασίας του όταν στο Σταθμό υπηρετεί 
υπάλληλος των κλάδων Διοικητικού - Λογιστικού και σε 
περίπτωση που δεν υπηρετεί ή απουσιάζει ή κωλύεται 
μέχρι μία και μισή ώρα από το κανονικό του ωράριο. 

21) Παρακολουθεί τα σχετικά με τους παιδικούς - 
βρεφονηπιακούς σταθμούς νομοθεσία και ενημερώνει 
τον Πρόεδρο και το Συμβούλιο. 

22) Καταρτίζει σε 2ο βαθμό τις εκθέσεις υπηρεσια¬ 
κής ικανότητας του προσωπικού του Σταθμού. 

23) Εισηγείται στον πρόεδο τη μετάταξη, κατανομή, 
μετακίνηση και όλες τις υπηρεσιακές μεταβολές στο 
προσωπικό του Σταθμού. Ασκεί κάθε άλλη αρμοδιό¬ 
τητα η οποία πηγάζει από τη γενικότερη αποστολή της, 
είτε δημιουργεϊται αυτοδίκαια κατά την άσκηση των 
καθηκόντων του τμήματος είτε ανατίθεται από τον 
Πρόεδρο και το Δ.Σ. 

24) Όταν δεν υπηρετεί ή απουσιάζει ή κωλύεται όλα 
τα παραπάνω καθήκοντα ασκεί ο νόμιμος αναπληρω¬ 
τής του. 

25) Είναι υπεύθυνος για την τήρηση του εκπαιδευτι¬ 
κού προγράμματος, προίσταται των υπαλλήλων του 
τμήματος ήτοι του εκπαιδευτικού και βοηθητικού προ¬ 
σωπικού. 

26) Εισηγείται για την προμήθεια του αναγκαίου εκ¬ 
παιδευτικού υλικού. 

27) Παρίσταται στις συγκεντρώσεις γονέων και κη¬ 
δεμόνων. 

28) Τηρεί το βιβλίο διδαχθείσης ύλης. 

29) Ασκεί και όλα τα καθήκοντα των υπαλλήλων του 
κλάδου Βρεφονηπιοκομίας ή Νηπιαγωγών. 

Β' ΑΡΜΟΔΙΟΤΗΤΕΣ ΠΡΟΪΣΤΑΜΕΝΟΥ ΓΡΑΦΕΙΟΥ 
ΠΑΙΔΙΚΟΥ ΣΤΑΘΜΟΥ 

Ο Προϊστάμενος του Γ ραφείου Παιδικού Σταθμού εί¬ 
ναι υπεύθυνος για την τήρηση του εκπαιδευτικού προ¬ 
γράμματος, προίσταται των υπαλλήλων του αυτοτε¬ 
λούς γραφείου ήτοι του εκπαιδευτικού και βοηθητικού 
προσωπικού. 

- Εισηγείται στον Προϊστάμενο του τμήματος για την 
προμήθεια του αναγκαίου εποπτικού υλικού. 

- Παρίσταται στις συγκεντρώσεις γονέων και κηδε¬ 
μόνων. 

- Τηρεί το Βιβλίο διδαχθείσης ύλης. 

- Ασκεί και όλα τα καθήκοντα των υπαλλήλων του 
κλάδου Βρεφονηπιοκομίας ή Νηπιαγωγών. 

- Αναπληρώνει τον Προϊστάμενο του τμήματος σε 
περίπτωση απουσίας του και ασκεί όλα τα καθήκοντα 
αυτού. 

Γ ΑΡΜΟΔΙΟΤΗΤΕΣ ΠΡΟΪΣΤΑΜΕΝΟΥ ΓΡΑΦΕΙΟΥ 
ΒΡΕΦΙΚΟΥ ΣΤΑΘΜΟΥ 

-Είναι υπεύθυνος για την τήρηση του ημερήσιου 
προγράμματος απασχόλησης των βρεφών ηλικίας από 
6 μην. έως 2,5 χρόνων, που εξασφαλίζει την αρμονική 
ψυχοπνευματική ανάπτυξη του βρέφους. 

- Προίσταται των υπαλλήλων του αυτοτελούς γρα¬ 
φείου ήτοι του εκπαιδευτικού και βοηθητικού προσω¬ 
πικού. 

- Εισηγείται στον Προϊστάμενο του τμήματος για την 
προμήθεια του αναγκαίου υλικού. 

- Παρίσταται στις συγκεντρώσεις γονέων και κηδε¬ 
μόνων. 

-Τηρεί βιβλίο ημερησίου προγράμματος απασχόλη¬ 
σης. 

- Ασκεί όλα τα καθήκοντα των υπαλλήλων του κλά¬ 
δου Βρεφονηπιοκομίας. 

Αναπληρώνει τον Προϊστάμενο τμήματος σε περί¬ 
πτωση απουσίας αυτού ή του Προϊστάμενου Γραφείου 
Παιδικού Σταθμού και όλα τα καθήκοντα αυτού. 

Δ’ ΚΑΘΗΚΟΝΤΑ ΥΠΑΛΛΗΛΩΝ ΤΩΝ ΚΛΑΔΩΝ ΒΡΕ¬ 
ΦΟΝΗΠΙΟΚΟΜΟΣ ΝΗΠΙΑΓΩΓΩΝ 

1. Φροντίζουν για τη σωστή ψυχοσωματική υγεία και 
ψυχοκινητική εξέλιξη των παιδιών με εξατομίκευση του 
ημερήσιου προγράμματος ανάλογα με την ηλικία και τις 
ανάγκες τους. 

2. Απασχολεί τα παιδιά σύμφωνα με το ημερήσιο 
πρόγραμμα απασχόλησης. 

3. Εισηγούνται στο Προϊστάμενο του τμήματος για 
τις ανάγκες εφοδιασμού των αιθουσών, για την εφαρ¬ 
μογή του προγράμματος με είδη (παιχνίδια, εποπτικό 
υλικό). 

4. Επιβλέπουν και υποδεικνύουν στο προσωπικό κα¬ 
θαριότητας (βοηθητικό προσωπικό), την καλή καθαριό¬ 
τητα, τακτοποίηση και αερισμό των αιθουσών, 

5. Καταχωρούν και υπογράφουν καθημερινά την δι- 
δαχθείσα ύλη στο σχετικό βιβλίο. 

6. Είναι υπεύθυνοι και υπόλογοι για το εποπτικό και 
εκπαιδευτικό υλικό που τους έχει διατεθεί. 

7. Παρακολουθούν τη διατροφή και την καθαριότητα 
των παιδιών ενθαρρύνοντας την αυτοεξυπηρέτηση 
τους. 

8. Επιλαμβάνονται για την ανάπαυση των νηπίων. 

9. Ενημερώνουν τους αρμοδίους και τον παιδίατρο 
για κάθε ύποπτο σχετικά με την υγεία τους περιστα¬ 
τικό. 

10. Τηρούν βιβλίο παρουσίας των παιδιών και ενημε¬ 
ρώνουν αρμόδια για τις καθυστερήσεις παιδιών στην 
προσέλευση τους, είτε στις απουσίες τους. 

11. Βοηθούν τον προϊστάμενα του τμήματος όταν 
απουσιάζει ο υπάλληλος Διοικητικού - Λογιστικού στη 
διοικητική και διαχειριστική εργασία και εκτελούν κάθε 
άλλη εργασία σε περίπτωση έκτακτης ανάγκης με υπό¬ 
δειξη του προϊσταμένου του τμήματος. 

12. Διατηρούν επαφή με τους γονείς και τους ενημε¬ 
ρώνουν για τη συμπεριφορά και την ψυχοσωματική 
υγεία των παιδιών του τμήματος των. 

13. Οι υπάλληλοι του κλάδου Βρεφονηπιοκομίας, 
εφ’ όσον υπηρετούν σε τμήματα βρεφών, έχουν πέρα 
από τα προαναφερόμενα καθήκοντα τα ακόλουθα: 

α. Φροντίζουν για την ικανοποίηση των ατομικών και 
σωματικών αναγκών των βρεφών (καθαριότητα - δια¬ 
τροφή). 

β. Επιμελούνται του καθημερινού ιματισμού των βρε¬ 
φών που παραλαμβάνουν από τον υπάλληλο των κλά¬ 
δων Διοικητικού - Λογιστικού ευθυνόμενοι για κάθε 
απώλεια ή αδικαιολόγητη καταστροφή του. 

14. Επίσης βοηθούν τα νήπια όταν προετοιμάζονται 
για φαγητό (πλύσιμο χεριών, προσώπου κλπ). 

Ε ΚΑΘΗΚΟΝΤΑ ΥΠΑΛΛΗΛΟΥ ΤΟΥ ΚΛΑΔΟΥ ΔΙΟΙ¬ 
ΚΗΤΙΚΟΥ - ΛΟΓΙΣΤΙΚΟΥ 

α. Εκτελεί χρέη Γραμματέα στο Δ.Σ. και καταχωρεί 
τις αποφάσεις που λαμβάνονται από αυτό στο βιβλίο 
πρακτικών Συνεδριάσεων του Δ.Σ. 

β. Είναι υπεύθυνος για την προμήθεια και τον 


έγκαιρο εφοδιασμό του σταθμού με τα αναγκαία τρό¬ 
φιμα και λοιπά υλικά, για την καλή φύλαξη, συντήρηση 
και διάθεση τους, καθώς και για την λοιπή εν γένει πε¬ 
ριουσία του σταθμού, σύμφωνα με τις εκάστοτε απο¬ 
φάσεις του Διοικητικού Συμβουλίου. 

γ. Συντάσσει τις μισθοδοτικές καταστάσεις του προ¬ 
σωπικού του Σταθμού και υπολογίζει με βάση τις ισχύ- 
ουσες διατάξεις τυχόν πρόσθετες αμοιβές που προκύ¬ 
πτουν (υπερωρίες, κλιμάκιο, χρονοεπίδομα κλπ). 

δ. Τηρεί όλα τα βιβλία διαχείρισης στα οποία καταχω¬ 
ρεί όλες τις από το Νόμο απαιτούμενες εγγραφές (Μη¬ 
τρώου νηπίων, προσωπικού, δελτία εισαγωγής, δελτία 
εξαγωγής). 

ε. Πραγματοποιεί τις πληρωμές και εισπράξεις του 
Νομικού προσώπου. Για τις πληρωμές συνυπογράφει 
με τον Πρόεδρο του Δ.Σ. και τον Ελεγκτή του Νομικού 
προσώπου τις απαραίτητες επιταγές ή πληρώνει με¬ 
τρητά εφ’ όσον δεν εκδίδεται επιταγή λαμβάνοντας 
σχετική απόδειξη από τον δικαιούχο ή υπογράφοντας ο 
δικαιούχος στα παραστατικά στοιχεία. 

στ. Είναι υπεύθυνος για την έγκαιρη απόδοση των 
γενομένων κρατήσεων για φόρους ή ασφαλιστικές ει¬ 
σφορές. 

ζ. Έχει δικαίωμα να έχει στα χέρια του το ποσό των 
40.000 δρχ. 

η. Είναι υπεύθυνος για την τήρηση γενικά των λογα¬ 
ριασμών του Νομικού προσώπου, τη συνγκέντρωση 
των παραστατικών στοιχείων της διαχείρισης και τη φύ¬ 
λαξη και ταξινόμηση όλων των δικαιολογητικών εισπρά¬ 
ξεων και πληρωμών έτσι ώστε να είναι ευχερής ο έλεγ¬ 
χος της διαχείρισης σε οποιονδήποτε χρόνο. 

ι. Συνεργάζεται με τον Προϊστάμενο Νομικού προσώ¬ 
που για την κατάρτιση του προϋπολογισμού, του απο¬ 
λογισμού και του ισολογισμού του Σταθμού εισηγούμε- 
νος εγκαίρως τυχόν αναμόρφωση του. 

ΣΤ" ΚΑΘΗΚΟΝΤΑ ΚΛΑΔΟΥ ΒΟΗΘΩΝ ΝΗΠΙΟΒΡΕΦΟ¬ 
ΚΟΜΩΝ 

Βοηθά το παιδαγωγικό προσωπικά (Νηπιαγωγών και 
Βρεφοκομίας), σε όλα τα καθήκοντα του και εκτελεί τις 
οδηγίες που παίρνει από αυτόν. Στην περίπτωση απου¬ 
σίας του προσωπικού της προηγούμενης παραγράφου 
αντικαθιστά αυτό, απευθυνόμενη στον Προϊστάμενο 
του Σταθμού για βοήθεια και υποστήριξη. 

Ζ ΚΑΘΗΚΟΝΤΑ ΚΛΑΔΟΥ ΜΑΓΕΙΡΩΝ 

Είναι υπεύθυνη για το μαγειρείο και την επιμελημένη 
και έγκαιρη παρασκευή του φαγητού σύμφωνα με το 
διαιτολόγιο. 

Επιμελείται ιδιαιτέρως για την τήρηση όλων των 
όρων υγιεινής στους χώρους παρασκευής φαγητού, ει- 
σηγούμενη κάθε σχετικό μέτρο. 

Παραλαμβάνει καθημερινά από τον διαχειριστική βά¬ 
σει υπηρεσιακό σημειώματος την αναγκαία ποσότητα 
υλικών για το ημερήσιο φαγητό με βάση το διαιτολόγιο 
και υπονράφει το σχετικό δελτίο. 

Φροντίζει για το σερβίρισμα του πρωινού, προγεύμα¬ 
τος και γεύματος και είναι αποκλειστικά υπόλογος για 
την καθαριότητα, συντήρηση, σωστή χρήση και φύλαξη 
των μαγειρικών σκευών και λοιπών ειδών εστιάσεως ως 
και για την υγιεινή κατάσταση των χώρων του Μαγει- 

ρε'ιου, ευθυνόμενη για κάθε απώλεια ή αδικαιολόγητη 
καταστροφή. 

Προτείνει τη λήψη κάθε μέτρου που θεωρεί απαραί¬ 
τητο για την καλή λειτουργία του Μαγειρείου. 

Φροντίζει για την έγκαιρη τακτοποίηση των προμη- 
θευόμενων τροφίμων και ειδών καθαριότητας οτους 
κατάλληλους χώρους αποθήκευσης και είναι υπεύθυ¬ 
νος για την καθαριότητα και τάξη του χώρου αποθήκευ¬ 
σης αυτών. 

Στις παραπάνω εργασίες βοηθείται από τον υπάλ¬ 
ληλο βοηθό Μαγείρου ή το προσωπικό καθαριότητας 
με υπόδειξη του προϊσταμένου. 

Η' ΚΑΘΗΚΟΝΤΑ ΚΛΑΔΟΥ ΒΟΗΘΩΝ ΜΑΓΕΙΡΩΝ 

Βοηθά τον Μάγειρα ή τη Μαγείρισσα σε όλα τα προα- 
ναφερθέντα καθήκοντά του και σε περίπτωση που ο 
Μάγειρας απουσιάζει ή κωλύεται ο βοηθός Μαγείρου 
εκτελεί όλα τα χρέη Μάγειρα. 

Φροντίζει τη διανομή του φαγητού για τη συγκέ¬ 
ντρωση των ειδών εστίασης μετά το τέλος του γεύμα¬ 
τος. 

Επίσης βοηθά τον Μάγειρα ή την Μαγείρισσα στην 
προετοιμασία του φαγητού. 

Εκτελεί κάθε άλλη εργασία σε περίπτωση έκτακτης 
ανάγκης με υπόδειξη του προϊσταμένου του τμήμα¬ 
τος. 

θ' ΚΑΘΗΚΟΝΤΑ ΚΛΑΔΟΥ ΠΡΟΣΩΠΙΚΟΥ ΚΑΘΑΡΙΟ¬ 
ΤΗΤΑΣ (ΒΟΗΘ. ΕΡΓΑΣΙΩΝ) 

1. Εκτελούν τις εργασίες καθαριότητας όλων των 
εσωτερικών και εξωτερικών χώρων του παιδικού σταθ¬ 
μού εκτός εκείνων του Μάγειρα και της αποθήκης. 

2. Είναι αποκλειστικά υπόλογοι για τον γενικό ιματι¬ 
σμό του σταθμού που παραλαμβάνουν από τον υπάλ¬ 
ληλο του κλάδου Διοικητικού - Λογιστικού εκτός εκεί¬ 
νου που χρησιμοποιείται από το παιδαγωγικό προσω¬ 
πικό και είναι υποχρεωμένο για την καλή συντήρηση και 
φύλαξη - είναι δε υπόλογο για αδικαιολόγητη απώλεια ή 
καταστροφή αυτού. 

3. Βοηθούν τον Μάγειρα στην προετοιμασία του φα¬ 
γητού σε περίπτωση που δεν υπάρχει βοηθός. 

4. Φροντίζουν για τη διανομή του φαγητού και πα- 
ρευρίσκονται στην τραπεζαρία κατά τη ν ώρα του φαγη¬ 
τού, βοηθούν δεν τα νήπια καθ' όλη τη διάρκεια του 
φαγητού. 

5. Φροντίζουν για την καθαριότητα του χώρου της 
τραπεζαρίας πριν και μετά το φαγητό καθώς και των 
επίπλων και σκευών του Σταθμού. 

6. Βοηθούν τα νήπια κατά την προετοιμασία ανάπαυ¬ 
σης τους και κατά την προετοιμασία αποχώρησης των. 

7. Σε περίπτωση ασθένειας ή κωλύματος του Μαγεί¬ 
ρου ή υπαλλήλου του ίδιου κλάδου εκτελούν τα καθή¬ 
κοντα αυτών εκ περιτροπής με υπόδειξη του προϊστα¬ 
μένου του τμήματος. Παρευρίσκονται στο χώρο που 
πλένονται τα νήπια προκειμένου να φροντίσουν για την 
ασφάλεια τους και να τα βοηθήσουν. Επιμελούνται την 
καθαριότητα των νηπίων και τα αλλάζουν σε έκτακτες 
περιπτώσεις. 


Εκτελούν κάθε άλλη εργασία καθ' υπόδειξη του 
προϊστάμενου. 

Αρθρο 8 

Κατανομή Προσωπικού - Επιλογή και αναπλήρωση 
Προϊσταμένων Οργανικών Μονάδων - 
Λοιπές διατάξεις 

1. Η κατανομή του προσωπικού στις διάφορες υπη¬ 
ρεσίες και τα γραφεία του Σταθμού και η ανάθεση σε 
αυτή των καθηκόντων τόσο αυτών που αναφέρονται 
στον παρόντα οργανισμό όσο και αυτών που θα προκύ- 
ψουν στο μέλλον, γίνεται με απόφαση Προέδρου ανα- 
λόγως των παρουσιαζομένων, κάθε φορά, υπηρεσια¬ 
κών αναγκών. 

2. Η άσκηση των καθοριζόμενων με τον παρόντα ορ¬ 
γανισμό λειτουργιών βασίζεται σε κανονιστικές πράξεις 
που εκδίδονται από τον Πρόεδρο σύμφωνα με τις δια¬ 
τάξεις του Δημοτικού και Κοινοτικού Κώδικα. 

3. Για την επιλογή του Προϊσταμένου του τμήματος 
του Σταθμού εφαρμόζονται οι διατάξεις του άρθρου 36 
τουΝ. 2190/1994 «ΣΥΣΤΑΣΗ ΑΝΕΞΑΡΤΗΤΗΣ ΑΡΧΗΣ 
ΓΙΑ ΤΗΝ ΕΠΙΛΟΓΗ ΠΡΟΣΩΠΙΚΟΥ ΚΑΙ ΡΥΘΜΙΣΗ ΘΕ¬ 
ΜΑΤΩΝ ΔΙΟΙΚΗΣΗΣ» (ΦΕΚ 28 Α/3.3.94). Η τοποθέ¬ 
τηση αυτού πραγματοποιείται τελικά στην αντίστοιχη 
οργανική μονάδα για τρία χρόνια με απόφαση του Προ¬ 
έδρου Ο τοποθετούμενος ως Προϊστάμενος εξακο¬ 
λουθεί να ασκεί τα καθήκοντα του μέχρι την τυχόν επα¬ 
νεκλογή του, ή την τοποθέτηση νέου Προϊστάμενου. 

4. Τον προϊστάμενο που απουσιάζει ή κωλύεται να 
ασκήσει τα καθήκοντα του, αναπληρώνει ο προϊστάμε¬ 
νος της αμέσως υποκείμενης οργανικής μονάδος. 

5. Κάθε Υπηρεσιακή μονάδα οφείλει να τηρεί χωρι¬ 
στά Αρχείο νόμων, διαταγμάτων, εγκυκλιακών οδηγιών 
και των λοιπών στοιχείων της Νομολογίας και ανάγο¬ 
νται στα αντικείμενα της αρμοδιότητας τους. Τα βοη¬ 
θήματα ενημερώνει ανελλιπώς και συμβουλεύεται συ¬ 
νεχώς για την πιο σωστή και απρόσκοπτη λειτουργία 
της υπηρεσίας, ο Προϊστάμενος αυτής. 

6. Με ευθύνη του προϊσταμένου του τμήματος και 
των προϊσταμένων των γραφείων (Παιδικού - Βρεφικού 
Σταθμού), πραγματοποιούνται οι συνεντεύξεις του άρ¬ 
θρου 9 παρ. 1 του Π.Δ/τος 581 /84 για την αξιολόγηση 
προσόντων των υπάλληλων που υπάγονται στις υπηρε¬ 
σίες τους. 

Αρθρο 9 

Προσόντα Διορισμού 

Τα απαιτοϋμενα τυπικά προσόντα για τον διορισμό 
των υπαλλήλων στις αντίστοιχες θέσεις ορίζονται από 
τις διατάξεις του Π.Δ/τος 37 Α/87 «Περί του προσο- 
ντολογίου και κλαδολογίου των θέσεων των Ο.Τ.Ε.» 
καθώς και του Π.Δ/τος 22/90. 

Αρθρο 10 

Γ ια τον διορισμό, τα καθήκοντα, τους πεεριορι- 
σμοϋς, το χρόνο εργασίας, την αστική ευθύνη, τα δικαι¬ 
ώματα, τις μεταβολές υπηρεσιακής κατάστασης, το 
προβάδισμα, τις ηθικές αμοιβές, τα πειθαρχικά άδική- 



4154 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ματα, τη λύση της υπαλληλικής σχέσης και την ιατρο¬ 
φαρμακευτική περίθαλψη των υπαλλήλων εφαρμόζο¬ 
νται οι εκάστοτε ισχύουσες νομοθετικές διατάξεις 
«Περί καταστάσεως προσωπικού των Ο.Τ.Α.». 

Αρθρο 11 
Δαπάνη 

Από την ψήφιση του παρόντος Ο.ΕΎ. προκαλεϊιαι 
δαπάνη σε βάρος του προϋπολογισμού του Βρεφονη¬ 
πιακού Σταθμού Δήμου Αργους το ύψος της οποίας 
ανέρχεται στο ποσό των 35.000.000 δρχ. 

Αρθρο 12 

Η ισχύς του παρόντος οργανισμού αρχίζει από τη δη¬ 
μοσίευση του στην Εφημερίδα της Κυβερνήσεως. 

Η παρούσα να δημοσιευθεϊ στην Εφημερίδα της Κυ¬ 
βερνήσεως. 

Ναύπλιο, 3 Απριλίου 1998 

Με εντολή Γεν. Γραμ. Περιφέρειας 
Η Διευθύντρια 

ΓΕΩΡΓΙΑ ΠΑΠΑΠΑΝΑΓΙΩΤΟΥ 

-♦- 

Αριθ. 2345 (2) 

Κατάρτιση και ψήφιση του Οργανισμού Εσωτερικής 

Υπηρεσίας του 2ου Δημοτικού Παιδικού Σταθμού 

Δήμου Αργους. 

Ο ΓΕΝ. ΓΡΑΜ. ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις: 

α. Των άρθρ. 1 και 9 του Ν. 2503/97 «Διοίκηση, Ορ¬ 
γάνωση, στελέχωση της Περιφέρειας, ρύθμιση θεμά¬ 
των για την τοπική Αυτοδιοίκηση και άλλες διατά¬ 
ξεις». 

β. Του αρθρ. 12 του Ν. 1188/81 «περί κυρώσεως του 
Κωδικός περί καταστάσεως Προσωπικού Οργανισμών 
Τοπικής Αυτοδιοίκησης», όπως αυτό αντικαταστάθηκε 
από τις όμοιες της παρ. 5 του άρθρ. 8 του Νόμου 
2307/95 «Προσαρμογή νομοθεσίας αρμοδιότητας 
Υπουργείου Εσωτερικών στις διατάξεις για τη Νομαρ¬ 
χιακή Αυτοδιοίκηση και άλλες διατάξεις». 

γ. Του Ν. 2190/94 «Σύσταση ανεξάρτητης αρχής για 
την επιλογή προσωπικού και ρύθμιση θεμάτων διοίκη¬ 
σης», όπως τροποποιήθηκε και συμπληρώθηκε με τις 
διατάξεις του Ν. 2527/97 «Τροποποίηση και συμπλή¬ 
ρωση διατάξεων Ν. 2190/94 και άλλες διατάξεις». 

δ. Του αρθρ. 27 του Ν. 2081/92 με το οποίο προστέ¬ 
θηκε νέο άρθρο 29Α στο Ν. 1588/85 για τον έλεγχο 
των διαπανών που προκαλούν οι κανονιστικές διοικητι¬ 
κές πράξεις. 

ε. Των Π.Δ/των 37α/87 και 22/90 «Μερική επέ¬ 
κταση διατάξεων που ισχύουν για τους δημοσίους 
υπαλλήλους και τους υπαλλήλους των άλλων νομικών 
προσώπων δημ. δικαίου και στους υπαλλήλους των 
ΟΤΑ και προσαρμογή διατάξεων στις ρυθμίσεις του Ν. 
1586/86». 


στ. Των άρθρων 26, 198 και 203 του Δ.Κ.Κ. (Π.Δ. 
410/95). 

ζ. Του αριθ. 276/85 Π.Δ/τος «Δυναμικότητα και σύν¬ 
θεση προσωπικού Κρατικών Παιδικών Σταθμών, 
Ίδρυση Βρεφικών Τμημάτων» (ΦΕΚ 102/Α/20.5.85). 

η. Τις αριθμ. Γ2β/5466/5.12.88 και 2813/3.6.87 
αποφάσεις των Υπουργών Προεδρίας της Κυβέρνησης 
και Υγείας, Πρόνοιας και Κοινωνικών Ασφαλίσεων σχε¬ 
τικών με την αντιστοιχία οργανικών μονάδων διαφορε¬ 
τικής ονομασίας ιδρυμάτων κοινωνικής πρόνοιας, επο¬ 
πτευόμενων από το Υπουργείο Υγείας και Πρόνοιας 
προς Διευθύνσεις, Τμήματα και αυτοτελή γραφεία και 
τον καθορισμό των κλάδων των οποίων οι υπάλληλοι 
κρίνονται για την κάλυψη θέσεων προϊσταμένων των 
μονάδων αυτών. 

θ. Την αριθμ. Π2Β/1678/96 απόφαση του Υπουργού 
Υγείας και Πρόνοιας περί μεταβιβάσεως του 2ου Κρα¬ 
τικού Παιδικού Σταθμού Άργους στο Δήμο Άργους 
(ΦΕΚ 552/Β/10.7.96). 

ι. Την αριθ. 380/96 απόφαση του Δημ. Συμβουλίου 
Άργους περί συστάσεως του ως άνω Σταθμού ως Νο¬ 
μικό Πρόσωπο του Δήμου (ΦΕΚ 970/Β723.10.96). 

2. Την αριθμ. 10407/31.12.97 απόφαση του Γενι¬ 
κού Γραμματέα Περιφέρειας Πελοποννήσου περίανα- 
θέσεως αρμοδιοτήτων και ασκήσεως αυτών κατ' 
εντολή του στο Διευθυντή Τοπικής Αυτοδιοίκησης και 
Διοίκησης Ν Αργολίδας και στους Προϊσταμένους των 
Τμημάτων της Υπηρεσίας αυτής. 

3. Την αριθ. 36/97 απόφαση του Διοικητικού Συμ¬ 
βουλίου του 2ου Δημοτικού Παιδικού Σταθμού Δήμου 
Άργους περί καταρτήσεως και ψηφίσεως του Οργανι¬ 
σμού Εσωτερικής Υπηρεσίας του Σταθμού. 

4. Την αριθ. 403/97 πράξη τσυ Δημοτικού Συμβου¬ 
λίου του Δήμου Άργους με την οποία γνωμοδοτεί θε¬ 
τικά στην κατάρτιση του προαναφερομένου Ο.Ε.Υ. 

5. Την από 26.2.98 γνώμη του Υπηρεσιακού Συμ¬ 
βουλίου Υπαλλήλων Ο.Τ Α. Ν. Αργολίδας, όπως αυτή 
διατυπώνεται στο αριθμ. 2/98 πρακτικό του, αποφασί¬ 
ζουμε. 

Επικυρώνουμε την αριθμ. 36/97 απόφαση του Διοι¬ 
κητικού Συμβουλίου του 2ου Δημοτικού Παιδικού 
Σταθμού Δήμου Άργους περί καταρτίσεως και ψηφί¬ 
σεως του Οργανισμού Εσωτερικής Υπηρεσίας 
(Ο.Ε.Υ.), ο οποίος έχει ως εξής: 


ΟΡΓΑΝΙΣΜΟΣ 

ΕΣΩΤΕΡΙΚΗΣ ΥΠΗΡΕΣΙΑΣ 2ου ΠΑΙΔΙΚΟΥ ΣΤΑΘ¬ 
ΜΟΥ 

ΔΗΜΟΥ ΑΡΓΟΥΣ 
ΚΕΦΑΛΑΙΟ ΠΡΩΤΟ 
ΟΡΓΑΝΩΣΗ ΥΠΗΡΕΣΙΩΝ 
Άρθρο 1 

Συγκρότηση Υπηρεσιών 

Τις υπηρεσίες του Β' Παιδικού Σταθμού Δήμου Άρ¬ 
γους συγκροτεί η Δ/νση Υπηρεσιών. 

Αρθρο 2 

Την ανωτέρω Δ/νση απαρτίζουν τα παρακάτω τμή¬ 
ματα. 

Α. Τμήμα Παιδικού σταθμού. 

Β. Αυτοτελές γραφείο Βρεφικού Σταθμού. 

Γ. Μη αυτοτελές γραφείο Διοικητικού - Λογιστι- 
κού. 

ΚΕΦΑΛΑΙΟ ΔΕΥΤΕΡΟ 

Οι αρμοδιότητες της Δ/νσης Υπηρεσιών του Β' Παι¬ 
δικού Σταθμού Δήμου Άργους του τμήματος και των 
γραφείων που την απαρτίζουν καθορίζονται από τον 
Κανονισμό Λειτουργίας του Παιδικού Σταθμού. 

Άρθρο 3 

Κατηγορίες και κλάδοι Προσωπικού 

Το μόνιμο Προσωπικό του Παιδικού Σταθμού υπάγε¬ 
ται στις διατάξεις του πρώτου μέρους του Ν. 1188/81. 

«Περί κυρώσεως του κώδικα καταστάσεων προσωπι¬ 
κού Οργανισμού Τοπικής Αυτοδιοίκησης». 

Οι θέσεις των υπαλλήλων διακρίνονται σε κατηγο¬ 
ρίες και κλάδους ως εξής: 

α. θέσεις Τεχνολογικής Εκπαίδευσης κλάδος (Τ.Ε.). 

β. θέσεις Δευτεροβάθμιας Εκπαίδευσης κλάδος 
(Δ.Ε.). 

γ. θέσεις Υποχρεωτικής Εκπαίδευσης κλάδος 
(Υ.Ε.). 

Άρθρο 4 

Εισαγωγικός και Καταληκτικός βαθμός: 

1. Εισαγωγικός βαθμός των υπαλλήλων του κλάδου 
ΤΕ Τεχνολογικής Εκπαίδευσης είναι ο βαθμός Δ' και 
καταληκτικός ο βαθμός Α'. 


2. Εισαγωγικός βαθμός των υπαλλήλων του κλάδου 
Υποχρεωτικής Εκπαίδευσης είναι ο βαθμός Ε' και κα¬ 
ταληκτικός βαθμός Β’. 

Άρθρο 5 

Αριθμοί θέσεων κατά κλάδους 

Η οργανική σύνδεση και διαβάθμισης των θέσεων 
του προσωπικού του Σταθμού κατά κατηγορία και 
κλάδο σύμφωνα με τα Π.Δ. 37α/97 και 22/90 ορίζονται 
ως κατωτέρω. 

Εκπαιδευτικό Προσωπικό. 

Α. Κατηγορία ΤΕ (Τεχνολογική Εκπαίδευση). 

1. Τρεις (3) θέσεις κλάδου ΤΕ16 Νηπ/γών με βαθμό 
Δ-Α. 

2. Μία (1) θέση κλάδο ΤΕ Νηπιαγωγών με βαθμό 
Δ-Α. 

3. Τρεις (3) θέσεις κλάδου ΤΕ9 Βρεφονηπιακομίας 
με βαθμό Δ-Α. 

Β Κατηγορία ΔΕ (Δευτοροβάθμιας Εκπαίδευσης) με 
βαθμό Δ-Α. 

1. Τρεις (3) θέσεις κλάδου ΔΕ8 (Βοηθοί Νηπιοβρε- 
φοκόμων) 

Προσωρινές Προσωποπαγείς θέσεις (άρθρο 8 Ν. 
2503/97). 

Τρεις θέσεις κλάδου ΤΕ Νηπ/γών (προσωρινός) με 
βαθμό Δ - Α οι οποίες καταργούνται όταν κενωθούν με 
οποιονδήποτε τρόπο, και δεν καλύπτονται μέχρι κα¬ 
τάργησης των αντίστοιχες οργανικές. 

Β. ΔΙΟΙΚΗΤΙΚΟ - ΛΟΓΙΣΤΙΚΟ (ΟΙΚΟΝΟΜΙΚΟ) ΠΡΟ¬ 
ΣΩΠΙΚΟ 

Κατηγορία ΔΕ (Δευτεροβάθμιας Εκπαίδευσης). 

1. Μία (1) θέση κλάδου ΔΕΙ Δ/κοϋ - Λογιστικού με 
βαθμό Δ-Α. 

Γ. ΒΟΗΘΗΤΙΚΟ ΠΡΟΣΩΠΙΚΟ 

Κατηγορία ΥΕ (Υποχρεωτική Εκπαίδευση). 

1. Δύο (2) θέσεις ΥΕ14 (Βοηθοί Μαγείρου) με βαθμό 
Ε-Β. 

2. Τρεις (3) θέσεις ΥΕ16 Προσωπικό Καθαριότητας 
με βαθμό Ε-Β. 

3. Μία (1) θέση ΔΕ32 Μαγείρου. 


Άρθρο 6 

Κατανομή των θέσεων μεταξύ των Υπηρεσιών του Σταθμού κατά κλάδο και ειδικότητα όπως φαίνεται παρα- 

ΚΛΑΔΟΣ ΕΙΔΙΚΟΤΗΤΑ ΠΡ0ΒΛΕΠ0ΜΕ- ΘΕΣΕΙΣ ΚΕΝΕΣ ΔΙΑΦΟΡΑ ΣΥΝΟΛΟ 

ΝΕΣ ΑΠΟ ΤΟΝ ΠΟΥ ΘΑ 
ΟΡΓΑΝΙΣΜΟ ΚΑΤΑ/ΘΟΥΝ 
ΘΕΣΕΙΣ 


ΤΕ16 

ΝΗΠ/ΓΩΝ 

4* 

3 

1 

1 

ΤΕ9 

ΝΗΠΙΟΒΡ/ΜΩΝ 

3 

- 

3 

— 

ΔΕ8 

ΒΟΗΘΟΙ ΒΡΕΦ. 

2 

- 

2 

- 

ΔΕ32 

ΜΑΓΕΙΡΩΝ 

1 

- 

1 

- 

ΥΕ14 

ΜΑΓΕΙΡΩΝ 

ΒΟΗΘΟΙ 

2 

1 

1 

- 

ΥΕ16 

ΠΡΟΣ. ΚΑΘ. 

3 

2 

1 

1 

ΔΕΙ 

Δ/Κ0-Λ0Γ/Κ0 

1 


1 



ΣΥΝΟΛΟ ιο 

* Εκ των οποίων οι τρεις είναι προσωρινές προσωποπαγείς οι οποίες καταργούνται όταν καθ’ οιονδήποτε τρόπο κενωθούν. 

Αρθρο 7 

Προϊστάμενος Δ/νσης - Καθήκοντα 

Χρέη Προϊσταμένου Δ/νσης ασκεί ένας υπάλληλος 
του κλάδου ΤΕ Βρεφονηπιοκομίας ή ΤΕ Νηπιαγωγών 
(προσωρινός) ή ΤΕ Βρεφοκόμων (προσωρινός) που 
ορίζεται με απόφαση του Υπηρεσιακού Συμβουλίου. 

ΑΡΜΟΔΙΟΤΗΤΕΣ 

Ειδικότερα: 

1. Παρϊσταται στις Συνεδριάσεις του Δ.Σ. ως εισηγη¬ 
τής χωρίς ψήφο, εισηγείται τα θέματα της ημερήσιας 
διάταξης που καταρτίζεται από τον Πρόεδρο του Δ.Σ. 
και εκφέρει γνώμη για αυτά η οποία καταχωρείται στα 
πρακτικά της Συνεδρίασης. 

2. Φροντίζει για την πιστή εφαρμογή της κείμενης 
νομοθεσίας, του Κανονισμού Λειτουργίας του Σταθ¬ 
μού, των εγκυκλίων και οδηγών του Δήμου και για την 
πιστή εκτέλεση των αποφάσεων του Δ.Σ. 

3. Προϊσταται όλων των υπαλλήλων του Σταθμού 
ασκώντας όλες τις αρμοδιότητες που ορίζονται από τις 
κείμενες διατάξεις, παρακολουθεί και συντονίζει το 
έργο τους ανάλογα με τις ανάγκες που παρουσιάζονται 
κάθε φορά. 

4. Συγκαλεί μία φορά τον μήνα τουλάχιστον το προ¬ 
σωπικό του Σταθμού, με το οποίο συζητεί τα θέματα 
που αφορούν την λειτουργία του και το ενημερώνει για 
ότι απασχολεί το Σταθμό. 

5. Συντάσσει την εμπιστευτική αλληλογραφία του 
Σταθμού καθώς, επίσης και την υπόλοιπη αλληλογρα¬ 
φία αυτού, εφ’ όσον για την τελευταία αυτή περίπτωση 
δεν υπηρετεί υπάλληλος του κλάδου Διοικητικού - Λο¬ 
γιστικού ή Διαχειριστών ή υπηρετεί αλλά απουσιάζει ή 
κωλύεται, υπογράφει δε τα έγγραφα εκείνα για τα 
οποία έχει εξουσιοδοτηθεί από το Δ.Σ. 

6. Τηρεί τη Σφραγίδα του Σταθμού και το Αρχείο της 
Εμπιστευτικής Αλληλογραφίας αυτού. 

7. Κρατεί τα κλειδιά του Σταθμού (τρία) από τα οποία 
τα δύο παραδίδοντσι καθημερινά σ' έναν υπάλληλο των 
κλάδων Βρεφονηπιοκομίας - Νηπιαγωγών ή Διοικητι¬ 
κού - Διαχειριστικού καθώς επίσης και σ' έναν υπάλ¬ 
ληλο από το υπόλοιπο προσωπικό που εκτελεί πρωινό 
ωράριο εργασίας, αλλά και σε κάθε άλλο υπάλληλο 
όταν παρϊσταται ανάγκη. 

8. Κρατεί τσ ένα από τα δύο κλειδιά της αποθήκης 
(το άλλο το κρατά υπάλληλος του κλάδου Διαχειριστών 
και σε περίπτωση που δεν υπηρετεί τέτοιος υπάλληλος 
ή υπηρετεί αλλά κωλύεται ή απουσιάζει από τον νόμιμο 
αναπληρωτή του). 

9. Είναι παρούσα κατά την ώρα του φαγητού των νη¬ 
πίων και εποπτεύει το προσωπικό για την σωστή λει¬ 
τουργία του Π.Σ. 

10. Φροντίζει για την υγιεινή κατάσταση των παιδιών 
σύμφωνα με τις οδηγίες του γιατρού. 

11. Συνεργάζεται με τον υπάλληλο του κλάδου Διοι¬ 
κητικού - Λογιστικού ή Διαχειριστών και το Δ.Σ. για την 
κατάρτιση του ετησίου Προϋπολογισμού Εσόδων και 
Εξόδων του Σταθμού και του Απολογισμού και Ισολογι¬ 
σμού τούτου. 

12. Επιμελείται για τον εφοδιασμό του Σταθμού που 


πραγματοποιείται από τον Υπάλληλο των κλάδων Διοι¬ 
κητικού - Λογιστικού ή Διαχειριστών όσον αφορά τα 
αναγκαία τρόφιμα και λοιπά είδη και υλικά, καθώς και 
για την καλή φύλαξη, συντήρηση και διάθεση αυτών. 

13. Ενημερώνει τον Προϊστάμενο του Παιδικού Τρή¬ 
ματος για τα Εισερχόμενα κάθε φορά έγγραφα στον 
Παιδικό Σταθμό ώστε να μπορεί να αναπληρώνει τον Δ/ 
ντή οε περίπτωση απουσίας ή κωλύματος του. 

14. Συγκαλεί ύστερα από απόφαση του Δ.Σ. συγκέ¬ 
ντρωση γονέων και κηδενόμων τουλάχιστον δύο φορές 
τον χρόνο στην οποία παραβρίσκεται ο ίδιος, ένα από 
τα μέλη του Δ.Σ. οι υπάλληλοι του Παιδαγωγικού Τ ρή¬ 
ματος και αν το επιθυμούν ο γιατρός του Σταθμού και 
το λοιπό προσωπικό αυτού. 

Σκοπός της συγκέντρωσης είναι εφ’ ενός μεν η 
ανταλλαγή απόψεων για λειτουργικά θέματα μεταξύ 
των γονέων και της Διοίκησης του Σταθμού, αφ' ετέρου 
Δε η ενημέρωση των γονέων από το Παιδαγωγικό Προ¬ 
σωπικό σε θέματα ψυχοσωματική ανάπτυξη των παι¬ 
διών, συμβουλές από τον γιατρό του Σταθμού σε θέ¬ 
ματα υγιεινής και γενικά συνεργασίας γονέων και Προ¬ 
σωπικού του Σταθμού για την σωστή λειτουργία του 
Παιδικού Σταθμού. 

15. Τηρεί τα βιβλία της Διοίκησης του Σταθμού ως 
εξής: 

α. Βιβλίο Παρουσίας Προσωπικού. 

β. Βιβλίο Εμπιστευτικου Πρωτοκόλλου 

γ. Βιβλίο Παρατηρήσεων Μελών Διοικ. Συμβ. 

16. Συνυπογράφει με τον διαχειριστή τα δελτία εισα¬ 
γωγής. 

17. Υπογράφει τις Μισθοδοτικές Καταστάσεις των 
αποδοχών προσωπικού οι οποίες συντάσσονται από 
τον Διαχειριστή. 

18. Παρακολουθεί και ελέγχει σε τακτικά χρονικά 
διαστήματα τα βιβλία διαχείρισης και διοίκησης και 
λοιπά παραστατικά στοιχεία που τηρεί ο υπάλληλος του 
κλάδου Διοικητικού - Λογιστικού ή Διαχειριστών. 

19. Ασκεί τα καθήκοντα των υπαλλήλων των κλάδων 
Δ/κού - Λογιστικού όταν δεν υπηρετεί, απουσιάζει ή 
κωλύεται ο υπάλληλος εκτελεί κάθε άλλη Δ/κή - Παιδ- 
/κή εργασία όταν παραστεί έκτακτη ανάγκη. 

20. Όταν δεν υπηρετεί Δ/ντής ή απουσιάζει ή κωλύ¬ 
εται όλα τα παραπάνω καθήκοντα ασκεί ο νόμιμος ανα- 
πληυρωτής του. 

Αρθρο 8 

Αρμοδιότητες Προϊσταμένου Τμήματος 
Παιδικού Σταθμού 

Χρέη Προϊστάμενου του Τμήματος του Παιδικού 
Σταθμού ασκεί υπάλληλος του κλάδου ΤΕ Βρεφονη¬ 
πιοκομίας ή Νηπιαγωγών (προσωρινών) ή Βρεφονηπια¬ 
κών προσωρινών που ορίζεται από το Υπηρεσιακό Συμ¬ 
βούλιο (με απόφασή του) και σε περίπτωση που δεν 
έχει ορισθεί από το Υπηρεσιακό Συμβούλιο καθήκοντα 
ασκεί ο αρχαιότερος υπάλληλος των πάρα πάνω κλά¬ 
δων. 

1. Είναι υπεύθυνος για την τήρηση του Εκπαιδευτι¬ 
κού Προγράμματος. 

2. Προϊσταται των υπαλλήλων του τμήματος του ήτοι 

του Εκπαιδευτικού και Βοηθητικού Προσωπικού. 

3. Εισηγεϊται στον Δ/ντή για την προμήθεια του ανα¬ 
γκαίου εποπτικού υλικού. 

4. Παρίσταται στις συγκεντρώσεις γονέων και κηδε¬ 
μόνων του Σταθμού. 

5. Τηρεί από τα βιβλία Διοίκησης του Σταθμού, 
α. Το βιβλίο διδαχθείσης ύλης. 

Στο βιβλίο αυτό καταχωρούν και υπογράφουν καθη¬ 
μερινά ο ίδιος και οι υπάλληλοι του κλάδου Βρεφονη- 
πιοκομίας ή Νηπιαγωγών την διδαχθείσα ύλη. 

6. Ασκεί και όλα τα καθήκοντα των υπαλλήλων του 
κλάδων Βρεφονηπιοκομίας ή Νηπιαγωγών. 

7. Αναπληρώνει τον Δ/ντή σε περίπτωση απουσίας 
του και ασκεί όλα τα καθήκοντα αυτού. 

8. Ειδικότερα Καθήκοντα. 

Υπαλλήλων των κλάδων Βρεφον/μίας - Νηπ/γών. 
α. Φροντίζουν για την σωστή ψηχοσωματική υγεία 
και ψυχοκινητική εξέλιξη των παιδιών με πραγματοποί¬ 
ηση ατομικών προγραμμάτων ανάλογα με την ηλικία 
τους. 

β. Εισηγοϋνται στον Προϊστάμενο του τμήματος για 
τον έγκαιρο εφοδιασμό των αιθουσών με τα απαιτού- 
μενα είδη και ευθύνονται για την είσοδο κάθε ατόμου 
σ' αυτές. 

γ. Επιβλέπουν για την υγιεινή την καθαριότητα, τον 
αερισμό, την τακτοποίηση επίπλων και την θερμοκρα¬ 
σία των αιθουσών τους. 

δ. Καταχωρούν και υπογράφουν καθημερινά την δι- 
δαχθείσα ύλη στο σχετικό βιβλίο. 

ε. Είναι υπεύθυνοι και υπόλογοι για τα εποπτικά μέσα 
διδασκαλίας, το εκπαιδευτικό υλικό και γενικά για κάθε 
αντικείμενο ή υλικό που τους έχει διατεθεί. 

στ. Παρακολουθούν την διανομή του φαγητού στα 
παιδιά που πραγματοποιείται από το βοηθητικό Προ¬ 
σωπικό μαγειριού και το προσωπικό καθαριότητας. 

ζ. Φροντίζου ν τα παιδιά την ώρα του φαγητού και την 
ανάπαυσή των. 

η. Διατηρούν επαφή με τους γονείς και τους ενημε¬ 
ρώνουν για την συμπεριφορά και ψυχοσωματική υγεία 
των παιδιών του τμήματος τους. 

θ. Βοηθούν τον Προϊστάμενο του Τμήματος όταν 
απουσιάζει ο Δ/ντής ή ο Διαχειριστής στη Δ/κή και 
Διαχ/κή Εργασία. 

ι. Εκτελούν κάθε εργασία σε έκτακτη ανάγκη με 
υπόδειξη του Προϊσταμένου, του τμήματος ή του Δ/ 
ντή. 

ΠΡΟΪΣΤΑΜΕΝΟΣ ΒΡΕΦΙΚΟΥ ΓΡΑΦΕΙΟΥ 
Χρέη προϊστάμενου στο ως άνω γραφείο ασκεί υπάλ¬ 
ληλος του κλάδου ΤΕ Βρεφ/μιας ή ΤΕ Νηπιαγωγών που 
επιλέγεται από το Υπηρεσιακό Συμβούλιο ή σε περί¬ 
πτωση που δεν έχει οριστεί από το Υπηρεσιακό Συμ¬ 
βούλιο καθήκοντα ασκεί ο αρχαιότερος υπάλληλος των 
παραπάνω κλάδων. 

Αρμοδιότητες 

1. Προϊσταται των υπαλλήλων του γραφείου. 

2. Εισηγεϊται στο Δ/ντή για την προμήθεια του ανα¬ 
γκαίου υλικού (Ειδικών τροφίμων, ειδών υγιεινής, ειδών 
απασχόλησης, ειδών καθαριότητας και ειδών φαρμα¬ 
κείου). 

3. Παρίσταται στις συγκεντρώσεις γονέων και κηδε¬ 
μόνων του Σταθμού (Βρεφών). 


4. Τηρεί από τα βιβλία διοίκησης του ιδρύματος. 

Α. Βιβλίο παρουσίας βρεφών, στο οποίο θα αναφέ- 
ρεται ο λόγος απουσίας όταν απουσιάζουν. 

Β. Καρτέλες ελέγχου Υγείας των βρεφών οι οποίες 
υπογράφονται, 
α, Από τον Παιδίατρο, 
β. Τον Προϊστάμενο του Γραφείου, 
γ. Την αρμόδια Βρεφοκόμο. 
δ. Τον Δ/ντή του Ιδρύματος, 
ε. Από τους γονείς ή από τους κηδεμόνες των βρε¬ 
φών. 

Ο Δ/ντής του ιδρύματος, με τους γονείς ή τους κηδε¬ 
μόνες των βρεφών, λαμβάνουν γνώση ενυπόγραφα 
κάθε τέλος του μήνα. 

Δ. ΚΛΑΔΟΣ ΒΟΗΘΩΝ ΝΗΠΙΟΒΡΕΦΟΚΟΜΩΝ - ΝΗΠ/ 
ΓΩΝ 

1. Φροντίζουν τα νήπια κατά την προσέλκυση και 
αποχώρηση από τον Παιδικό Σταθμό. 

2. Βοηθούν και προσέχουν τα νήπια στις αίθουσες 
κατά την ώρα του Εκπαιδευτικού Προγράμματος. 

3. Βοηθούν και παιδιά την ώρα του φαγητού καιο 
ιδιαιτέρως τα μικρότερα την ώρα της ξεκούρασης την 
ώρα του παιγνιδιού στην αυλή και πάντα με τις υποδεί¬ 
ξεις των Νηπιο/μων - Νηπ/γών. 

4. Εξυπηρετούν τα νήπια στην τουαλέτα και την 
στιγμή του πλυσίματος, τα βοηθούν στα ντύσιμο. 

5. Τα βοηθούν την ώρα της προετοιμασίας για φα¬ 
γητό (πλύσιμο - Ποδιές κλπ). 

Ε. ΚΛΑΔΟΣ ΒΟΗΘΗΤΙΚΟΥ ΠΡΟΣΩΠΙΚΟΥ 
α, ΜΑΓΕΙΡΟΣ αΐ) ΒΟΗΘΟΣ ΜΑΓΕΙΡΟΥ 
Ο υπάλληλος που ορίζεται να ασκεί καθήκοντα μα¬ 
γείρου: 

α. Παραλαμβάνει από το διαχειριστή την αναγκαία 
ποσότητα τροφίμων και υπογράφει τα σχετικά δελτία 
εξαγωγής. 

Β. Είναι υπεύθυνος για την επιμελημένη και έγκαιρη 
Παρασκευή του φαγητού σύμφωνα με το διαιτολόγιο 
και ποσοτολόγιο του ισχύουν. 

Γ. Φροντίζει για το σερβίρισμα του πρωινού και μεση¬ 
μεριανού φαγητού και είναι αποκλειστικά υπόλογος για 
την καθαριότητα, συντήρηση, σωστή χρήση, και φύ¬ 
λαξη των μαγειρικών σκευών και λοιπών ειδών εστιά- 
σεως, καθώς και για την υγιεινή κατάσταση των χώρων 
του Μαγειριού, ευθύνεται δε για την απώλεια ή κατα¬ 
στροφή σκευών, ειδών και συσκευών του Μαγειριού. 

Δ. Φροντίζει για την έγκαιρη τακτοποίηση των προ- 
μηθευομένων τροφίμων και ειδών καθαριότητας στους 
κατάλληλους χώρους αποθήκευσης και είναι υπεύθυ¬ 
νος για την καθαριότητα και τάξη των χώρων της απο¬ 
θήκευσης αυτών. 

ΒΟΗΘΟΣ ΜΑΓΕΙΡΟΥ 

Ε. Σε όλες τις πάρα πάνω εργασίες βοηθείται από 
τον υπάλληλο του ίδιου Κλάδου που έχει ορισθεί ως 
βοηθός και οε περίπτωση ελλείψεως αυτού, από το 
προσωπικό καθαριότητας βοηθητικών εργασιών με 
υπόδειξη του Δ/ντή. 

Ζ. Εκτελεί κάθε άλλη εργασία ο ίδιος, καθώς και ο 
βοηθός όταν υπάρχει, σε περίπτωση έκτακτης ανάγκης 
με υπόδειξη του προϊσταμένου του τμήματος ή του Δ/ 
ντή. 

Η. Σε περίπτωση που δεν υπηρετεί διαχειριστής και 

απουσιάζει ο Δ/ντής ή ο αναπληρωτής αυτού, κρατεί το 
δεύτερο κλειδί της αποθήκης. 

Β. ΥΠΑΛΛΗΛΟΙ ΚΛΑΔΟΥ ΠΡΟΣΩΠΙΚΟΥ ΚΑΘΑΡΙΟ¬ 
ΤΗΤΑΣ ΒΟΗΘΗΤΙΚΩΝ ΕΡΓΑΣΙΩΝ 

1. Εκτελούν τις εργασίες καθαριότητος όλων των 
εσωτερικών και εξωτερικών χώρων του Παιδικού Σταθ¬ 
μού εκτός εκείνων του μαγειριού και της αποθήκης. 

2. Είναι αποκλειστικά υπόλογοι για τον γενικό ιματι¬ 
σμό του Σταθμό που παραλαμβάνουν από τον υπάλ¬ 
ληλο του κλάδου Διοικητικού - Λογιστικού εκτός από 
αυτά που χρησιμοποιούνται από τα Παιδαγωγικό Προσ/ 
κό, και είναι υποχρεωμένο για την καλή συντήρηση, κα¬ 
θαριότητα, φύλαξη είναι Δε υπόλογο για την απώλεια ή 
καταστροφή αυτού. 

3. Βοηθούν το Μάγειρα στην προετοιμασία του φα¬ 
γητού σε περίπτωση που δεν υπάρχει βοηθός. 

4. Φροντίζουν για την διανομή του φαγητού και πα- 
ρευρίσκονται στην τραπεζαρία κατά την ώρα του φαγη¬ 
τού, βοηθούν δε τα νήπια καθ' όλη την διάρκεια του 
φαγητού. 

5. Φροντίζουν μετά το τέλος του φαγητού για την κα¬ 
θαριότητα των νηπίων. 

6. Φροντίζουν για την καθαριότητα του χώρου της 
τραπεζαρίας πριν και μετά το φαγητό, καθώς και των 
επίπλων αυτής (μεταφέρουν τα πιάτα - ποδιές στην 
κουζίνα, καθαρίζουν - πλένουν, τραπέζα, τυχόν λερω¬ 
μένα καρεκλάκια σκουπίζουν και σφουγγαρίζουν όλο 
το χώρο της τραπεζαρίας) καθώς και όλο το κτίριο. 

7. Βοηθούν να νήπια κατά την προετοιμασία ανάπαυ¬ 
σης τους καθώς και κατά την προετοιμασία αποχώρη¬ 
σης τους. 

8. Σε περίπτωση ασθένειας ή κωλύματος του Μαγεί¬ 
ρου ή υπαλλήλου του ίδιου κλάδου εκτελούν τα καθή¬ 
κοντα αυτών εκ περιτροπής με υπόδειξη του Δ/ντού ή 
του Προϊσταμένου του Τμήματος. 

9. Καθαρίζουν τα παιδιά στην τουαλέτα, τα αλλάζουν 
αν λερωθούν ή κάνουν εμετό. 

Εκτελούν κάθε άλλη εργασία με υπόδειξη του Δ/ντή. 
ΚΑΘΗΚΟΝΤΑ ΥΠΑΛΛΗΛΟΥ ΚΛΑΔΟΥ Δ/ΚΩΝ - ΛΟΓΙ¬ 
ΣΤΩΝ 

1. Εκτελεί χρέη Γραμματέα στο Δ.Σ. και καταχωρεί 
τις αποφάσεις που λαμβάνονται απ’ αυτό στο βιβλίο 
Πρακτικών Συνεδριάσεων του Δ.Σ. 

2. Είναι υπεύθυνος για την προμήθεια των τροφίμων, 
των ειδών καθαριότητος, για όλα τα είδη που εισέρχο¬ 
νται στον Π.Σ., καθώς και για την φύλαξη και σωστή 
εξαγωγή τους, καθώς και για τον καθορισμό των ποσο¬ 
τήτων του. 

3. Είναι υπεύθυνος και υπόλογος στο Δ.Σ. για την κι¬ 
νητή και ακίνητη περιουσία του Π.Σ. 

4. Εκδίδει και συνοπογράφει με τον Πρόεδρο και τον 
ελεγκτή του Δ.Σ. τις διπλότυπες αποδείξεις είσπραξης, 
τις επιταγές και γενικά έσοδα και έξοδα του Π.Σ. 

5. Εκδίδει και συνυπογράφει με το Δ/ντή τα δελτία 
εισαγωγής πάσης φύσεως υλικού. 

6. Εκδίδει και συνυπογράφει με το Μάγειρα τα δελ¬ 
τία εξαγωγής υλικού καθημερινώς. 

7. Συντάσσει τις μισθοδοτικές καταστάσεις όλου του 
προσωπικού και είναι υπεύθυνος για την τακτοποίηση 
του μισθολογικών διαφορών (αλλαγή Μ.Κ., Χρον. κ.λπ.) 


του προσωπικού και τις πληρωμές αυτού. Τις καταστά¬ 
σεις υπογράφει ο Δ/ντής του Π.Σ. 

8. Τηρεί όλα τα Δ/κά και Διαχ/κά βιβλία εκτός εκεί¬ 
νων που τηρεί ο Δ/ντής. 

9. Εκδίδει και συνυπογράφει με τον Πρόεδρο του 
Δ.Σ. και τον ελεγκτή τις απαραίτητες επιταγές και ανα¬ 
λαμβάνει από τον τηρούμενο λογαριασμό του Π.Σ. στο 
Πιστωτικό Κατάστημα τα σχετικά χρηματικά ποσά για 
την τακτοποίηση των πληρωμών. Δεν έχει δικαίωμα 
όμως να έχει στα χέρια του ποσόν πάνω από το προβλε- 
πόμενο (40.000) δρχ. 

10. Καταχωρούν κάθε μέρα στα διαχειριστικά βιβλία 
την εισαγωγή και εξαγωγή τροφίμων και παντός είδους 
υλικού που θα εισαχθεί ή θα εξαχθεί στον παιδικό 
σταθμό. 

Αρθρο 9 

Επιλογή και αναπλήρωση Προϊσταμένων Οργανικών 

Μονάδων 

Για την επιλογή των προϊσταμένων της Δ/νσης και 
του τμήματος και του αυτοτελούς γραφείου που την 
απαρτίζουν εφαρμόζονται οι διατάξεις του άρθρου 36 
του Ν. 2190/94 «Σύσταση Ανεξάρτησης Αρχής για την 
επιλογή Προσωπικού και ρύθμιση θεμάτων Διοίκησης 
(ΦΕΚ 28/94). 

Η τοποθέτηση των Προϊσταμένων που έχουν κριθεί 
από το Υπηρεσιακό Συμβούλιο πραγματοποιείται τε¬ 
λικά στην αντίστοιχη οργανική μονάδα για τρία χρόνια. 

Η τοποθέτηση τους γίνεται με απόφαση του Πρόε¬ 
δρου του Δ,Σ. 

Οι τοποθετηθέντες προϊστάμενοι ασκούν τα καθή¬ 
κοντα τους μέχρι τυχόν επανεκλογής τους ή την τοπο¬ 
θέτηση νέων Προϊσταμένων. 

Αρθρο 10 

Προσόντα Διορισμού 

Τυπικά προσόντα διορισμού υπαλλήλων που απαι¬ 
τούνται για τις αντίστοιχες θέσεις ορίζονται από τις δια¬ 
τάξεις του Π.Δ. 37α της 26.1.87 ΦΕΚ 11 της 4.2.87 και 
του Π.Δ. 22 της 22.1.1990 ΦΕΚ 7 τευχ. Α' «Μερική 
επέκταση διατάξεων που ισχύουν για τους δημόσιους 
υπαλλήλους και τους υπαλλήλους των άλλων προσώ¬ 
πων δημοσίου και στους υπαλλήλους των Ο.Τ.Α.» και 
αφορούν κλάδους και προσόντα διορισμού σε θέσεις 
των κατά τα άρθρα από 32 έως 36 του Ν 1188/81 κλά¬ 
δων, και προσαρμογή διατάξεων στις ρυθμίσεις του Ν. 
1586/1986». 

Άρθρο 11 

Για την σχέση εργασίας, τον διορισμό, τα καθήκοντα, 
την εξέλιξη - μισθολογική - βαθμολογική, και γενικά ότι 
αφορά το μόνιμο προσωπικό του Παιδικού Σταθμού 
ισχύουν οι διατάξεις του πρώτου μέρους του Ν. 
1188/81 «περί κυρώσεως του Κώδικα περί καταστά- 

σεως Προσωπικού Οργανισμών Τοπικής Αυτοδιοίκη¬ 
σης», (ΦΕΚ 204/31.7.1981/τ.Α’). 

Αρθρο 12 

Από την ψήφιση του παρόντος Ο.Ε.Υ. προκαλείται 
δαπάνη σε βάρος του Προϋπολογισμού του 2ου Παιδι¬ 
κού Σταθμού Δήμου Άργους.ύψους (δρχ. 32.900.000) 
τριάντα δύο εκατομμυρίων εννιακοσίων χιλιάδων ήτοι: 
μήνες 14 χ 2.350.000 = 32.900.000 ετησίως. 


Αρθρο 13 

Η ισχύς του παρόντος οργανισμού αρχίζει από την 
δημοσίευσή του στην Εφημερίδα της Κυβερνήσεως. 

Η παρούσα να δημοσιευθεΐστην Εφημερίδα της Κυ¬ 
βερνήσεως. 

Ναύπλιο, 7 Απριλίου 1998 

Με εντολή Γεν. Γραμ. Περιφέρειας 
Η Διευθύντρια 
Γ ΠΑΠΑΠΑΝΑΓΙΩΤΟΥ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΗ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


Πληροφορίες δημοσιευμένων ΑΕ. - Ε.Π.Ε. 

5225 761 

5230 841 

Πληροφορίες δημοσιευμάτων λοιπών Φ.Ε.Κ. 

5225 713 
5249 547 

Πώληση Φ.Ε.Κ. 

5239 762 

Φωτοαντίγραφα παλαιών Φ.Ε.Κ. 

5248 141 

Βιβλιοθήκη παλαιών Φ.Ε.Κ. 

5248 188 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 

5248 785 

αποστολή Φ.Ε.Κ. 

5248 320 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Βασ. Όλγας 188, 1ος όρ. - ΤΧ. 546 55 (031) 423 956 
1ΡΑΙΑΣ 4136 402 

Νικήτα 6-Β Τ.Κ. 185 31 4171 307 

ΤΡΑ (061) 271 249 

Κοοίνθου 327 ΤΧ. 262 23 224 581 


ΚΟΜΟΤΗΝΗ 


(0651) 21 901 
(0531) 22 637 
26 522 


- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡ1ΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά δσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 


Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν Π .Λ.Λ. (Διορισμοί κ.λπ. προσωπικού Ν,Π.Δ.Δ.) 
Παράρτημα ( Πίνακες επιτυχόντων διαγωνισμών κ.τλ.) 
Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτσυ Ειδικού Δικαστηρίου (Α.Ε.Δ.) 

Προκηρύξεων Α.Σ.Ε Π. 

Ανωνύμων Εταιρειών & Ε.Π.Ε. 


ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 


Κ.Α.Ε. Προϋπολογισμού 
2531 

60,000 

δΡΧ· 

70.000 


15.000 

Μ 

70.000 

*» 

30.000 


15.000 


5.000 


10.000 

>1 

3.00ϋ 

*> 

10.000 

» 

250.000 


250.000 



Κ.Α.Ε. εσόδου υπέρ 
ΤΑΠΕΤ 3512 


3.000 δρχ. 

3.500 - 

750 « 

3.500 » 

1.500 » 

750 * 

250 - 

500 - 

150 » 

500 » 

12.500 « 


’ Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο; το! 
οποίο ιιε τη φροντίδα του ενδιαφερομένου πρέπει να στέλνεται στην Υπηρεσίο του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με το ταχυδρομικό τέλη κα: μπο·| 
ρεί να στέλνονται με εππαγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπρσττεται στην Αθήνο απο το Ταμείο του ΤΑΠΕΤ 
(Ιολωμού 51 · Αθήνα) και στις άλλες πόλεις από τα Δημόσιο Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσο 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει γιο ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου Δεν 

εγγράφσνται συνδρομητές για μικρότερο χρονικο διάστημα, ! 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικό γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 06.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 












